अगर बात करें मध्यक्रम तो टीम के प्रदर्शन में निरंतरता की कमी और महेंद्र सिंह धोनी की बल्ले से खराब फॉर्म का खामियाजा भी भारत को भुगतना पड़ रहा है। भारत को इंग्लैंड में अगले साल होने वाले एकदिवसीय विश्व कप से पूर्व सिर्फ 15 वनडे मैच और खेलने हैं और ऐसे में यह सिर्फ सोमवार को होने वाली मैच की समस्या नहीं है। टी20 टीम से बाहर किए जाने के बाद धोनी के पास अब फॉर्म में लौटने के लिए सीमित मौके बचे हैं।